เปิดไทม์ไลน์เลือกตั้งปี 2561
จับตา! ไทม์ไลน์เลือกตั้งปี 2561 หลังนายกรัฐมนตรี แถลงรายละเอียดหมายกำหนดการพระราชพิธีประกาศใช้รัฐธรรมนูญแห่งราชอาณาจักรไทย พุทธศักราช พ.ศ.2560 อย่างเป็นทางการในวันนี้ (4 เม.ย.)
4 เม.ย. 2560

ผู้สื่อข่าวรายงานว่า สืบเนื่องจากวานนี้ (3 เม.ย.) สมเด็จพระเจ้าอยู่หัว ทรงพระกรุณาโปรดเกล้าฯ ให้กำหนดการพระราชพิธีประกาศใช้รัฐธรรมนูญแห่งราชอาณาจักรไทย พ.ศ. 2560 ในวันที่ 6 เม.ย. ณ พระที่นั่งอนันตสมาคม พระราชวังดุสิต โดยจะเสด็จพระราชดำเนินพระราชทานรัฐธรรมนูญแก่นายกรัฐมนตรี พร้อมทรงพระกรุณาโปรดเกล้าฯ ให้อ่านกระแสพระราชปรารภประกาศใช้รัฐธรรมนูญในวันดังกล่าว
โดยคาดว่าในวันนี้ (4 เม.ย.) พล.อ.ประยุทธ์ จันทร์โอชา นายกรัฐมนตรี จะมีการแถลงรายละเอียดหมายกำหนดการพระราชพิธีประกาศใช้รัฐธรรมนูญแห่งราชอาณาจักรไทย พุทธศักราช พ.ศ.2560 อย่างเป็นทางการ
อนึ่ง ก่อนหน้านี้มีการคาดการณ์กันว่า จะมีการเลือกตั้งในเดือน ก.ค.2560 แต่เนื่องจากการเลือกตั้งยังไม่สามารถคาดเดาได้ เพราะกรอบเวลาการเลือกตั้งจะเริ่มนับหนึ่งได้ก็ต่อเมื่อร่างรัฐธรรมนูญฯ มีผลใช้บังคับ ดังนั้นเมื่อมีการประกาศใช้รัฐธรรมนูญแห่งราชอาณาจักรไทย พ.ศ. 2560 ในวันที่ 6 เม.ย.2560 จึงสามารถเรียงไทม์ไลน์การเลือกตั้งเบื้องต้นได้ดังนี้
